type: legislation

jurisdiction: Hungary

text:
50/2009. (HK 13.) HM KF intézkedése a Honvédelmi Minisztérium mint intézmény (Köz)beszerzési Szabályzata kiadásáról.
A közbeszerzésekről szóló 2003. évi CXXIX. törvény
6. § (1) bekezdése alapján, figyelemmel a honvédelmi
szervezetek beszerzéseinek eljárási rendjéről szóló
120/2007. (HK 20.) HM utasításra, a Honvédelmi Minisztérium fejezet központi és intézményi gazdálkodásának
rendjéről szóló 102/2007. (HK 18.) HM utasításra és a
Honvédelmi Minisztérium mint intézmény gazdálkodásának általános szabályairól szóló 33/2007. (HK 8.) HM
utasításra, a következő
intézkedést adom ki: 1. Az intézkedés hatálya a Honvédelmi Minisztériumra
(a továbbiakban: HM) és a miniszter alárendeltségébe tartozó, feladattal érintett szervezetekre terjed ki.
2. Az intézkedés mellékleteként kiadom a HM mint intézmény beszerzési eljárási rendjét tartalmazó (Köz)beszerzési Szabályzatot.
3. Ez az intézkedés az aláírása napján lép hatályba,
rendelkezéseit a hatályba lépést követően indított beszerzéseknél kell alkalmazni.
Dr. Szeredi Péter s. k.,
HM kabinetfőnök


text:
215/2019. (IX. 5.) Korm. rendelete a Magyarország Kormánya és Montenegró Kormánya közötti infrastrukturális projektek területén kötött együttműködési megállapodás kihirdetéséről.
1. § A Kormány e  rendelettel felhatalmazást ad a  Magyarország Kormánya és Montenegró Kormánya közötti
infrastrukturális projektek területén kötött együttműködési megállapodás (a továbbiakban: Megállapodás) kötelező
hatályának elismerésére.
2. § A Kormány a Megállapodást e rendelettel kihirdeti.
3. § (1) A Megállapodás hivatalos magyar nyelvű fordítását az 1. melléklet tartalmazza.
 (2) A Megállapodás hiteles angol nyelvű szövegét a 2. melléklet tartalmazza.
4. § (1) Ez a rendelet – a (2) bekezdésben meghatározott kivétellel – a kihirdetését követő napon lép hatályba.
 (2) A 2. §, a 3. §, az 1. melléklet és a 2. melléklet a Megállapodás 13. Cikk első bekezdésében meghatározott időpontban
lép hatályba.
 (3) A  Megállapodás, valamint a  2.  §, a  3.  §, az  1.  melléklet és a  2.  melléklet hatálybalépésének naptári napját
a külpolitikáért felelős miniszter – annak ismertté válását követően – a Magyar Közlönyben haladéktalanul közzétett
közleményével állapítja meg.
5. § E rendelet végrehajtásához szükséges intézkedésekről a külgazdasági ügyekért felelős miniszter gondoskodik.
Orbán Viktor s. k.,
 miniszterelnök


text:
208/2018. (XI. 10.) Korm. rendelete a miskolctapolcai fürdő és környezetének fejlesztésével összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról.
A Kormány a  nemzetgazdasági szempontból kiemelt jelentőségű beruházások megvalósításának gyorsításáról és
egyszerűsítéséről szóló 2006. évi LIII. törvény 12. § (5) bekezdés a), d) és f ) pontjában,
a 4. § a) pontja tekintetében az épített környezet alakításáról és védelméről szóló 1997. évi LXXVIII. törvény 62. § (1) bekezdés
16. pont 16.2. alpontjában és 17. pontjában,
a 4. § b) és c) pontja tekintetében a településkép védelméről szóló 2016. évi LXXIV. törvény 12. § (1) bekezdés c) pontjában
kapott felhatalmazás alapján, az  Alaptörvény 15.  cikk (1)  bekezdésében meghatározott feladatkörében eljárva a  következőket
rendeli el:
1. § (1) A  Kormány nemzetgazdasági szempontból kiemelt jelentőségű üggyé nyilvánítja a  Miskolctapolca és
környezetének fejlesztésére irányuló beruházással (a  továbbiakban: Beruházás) összefüggő, a  Miskolc II. kerület
belterület 45578 helyrajzi szám alatt nyilvántartott, valamint a  (2)  bekezdés szerinti ingatlanokon megvalósuló,
az 1. mellékletben meghatározott közigazgatási hatósági ügyeket.
(2) Az (1) bekezdés alkalmazásában a Beruházással összefüggőnek kell tekinteni mindazokat a közigazgatási hatósági
ügyeket, amelyek
a) a  Beruházáshoz közvetlenül kapcsolódó közmű csatlakozási munkák érdekében az  (1)  bekezdés szerinti
ingatlantól 200 méteres távolságon belül elhelyezkedő szomszédos ingatlanokat érintik, valamint
b) a Beruházás megvalósításához, használatbavételéhez és üzemeltetésének beindításához szükségesek.
2. § A Kormány az  1.  § (1)  bekezdése szerinti kiemelt jelentőségű ügyekben koordinációs feladatokat ellátó
kormánymegbízottként a Borsod-Abaúj-Zemplén Megyei Kormányhivatalt vezető kormánymegbízottat jelöli ki.
3. § (1) Az  1.  § (1)  bekezdése szerinti közigazgatási hatósági ügyekben a  szakhatósági eljárásra vonatkozó ügyintézési
határidő – a  környezetvédelmi és természetvédelmi szakhatóság eljárása kivételével, illetve ha jogszabály
rövidebbet nem állapít meg – nyolc nap.
(2) A  Beruházás megvalósításával összefüggő közigazgatási hatósági ügyekre vonatkozó ügyintézési határidő
–  a  környezet védelmének általános szabályairól szóló törvény szerinti előzetes vizsgálati eljárás és a  környezeti
hatásvizsgálati eljárás kivételével, vagy ha jogszabály rövidebbet nem állapít meg – tizenöt nap.
4. § A Beruházással összefüggésben
a) építészeti-műszaki tervtanácsi véleményt nem kell beszerezni,
b) településképi véleményezési eljárást nem kell lefolytatni, és
c) településképi bejelentési eljárásnak nincs helye.
5. § Ez a rendelet a kihirdetését követő napon lép hatályba.
6. § E rendelet rendelkezéseit a hatálybalépésekor folyamatban lévő közigazgatási hatósági ügyekben is alkalmazni kell.
Orbán Viktor s. k.,
 miniszterelnök


text:
1629/2015. (IX. 8.) Korm. határozata a KEOP-4.10.0/B/12-2013-0032 azonosító számú („Geotermikus energiahasznosítás korszerűsítése és bővítése Vasváron” című) projekt vonatkozásában kötelezettségvállaláshoz történő hozzájárulásáról.
A Kormány
 1. hozzájárul a  KEOP-4.10.0/B/12-2013-0032 azonosító számú, „Geotermikus energiahasznosítás korszerűsítése és
bővítése Vasváron” című projekt többlettámogatása vonatkozásában a kötelezettségvállaláshoz a 2007–2013 közötti
programozási időszak operatív programjai eredményes zárásával összefüggő 2015.  évi feladatokra vonatkozó
cselekvési tervről és a  Nemzeti Stratégiai Referencia Keret 2014.  évi munkatervéről szóló 1051/2014. (II. 7.)
Korm. határozat módosításáról szóló 1014/2015. (I. 22.) Korm. határozat I. 8. pontja alapján az 1. melléklet szerint,
Felelős: nemzeti fejlesztési miniszter
Határidő: 2015. szeptember 15.
2. felhívja a  nemzeti fejlesztési minisztert, hogy gondoskodjon azoknak a  projekteknek a  Környezet és
Energiahatékonysági Operatív Programból (a  továbbiakban: KEHOP) történő finanszírozásáról, és a  KEHOP
2016. évi éves fejlesztési keretében történő szerepeltetéséről, amelyekkel a Környezet és Energia Operatív Program
finanszírozó alaponkénti forrásfelhasználása meghaladná a 100%-ot.
Felelős: nemzeti fejlesztési miniszter
Határidő: folyamatos Orbán Viktor s. k.,
 miniszterelnök


text:
2/2010. (I. 15.) PM utasítása a Pénzügyminisztérium Informatikai Szolgáltató Központ feladatköréről szóló 2/2009. (III. 6.) PM utasítás hatályon kívül helyezéséről.
1. Hatályát veszti a Pénzügyminisztérium Informatikai Szolgáltató Központ feladatköréről szóló 2/2009. (III. 6.) PM
utasítás. 2. Ez az utasítás a közzétételét követő napon lép hatályba és a hatálybalépését követő napon hatályát veszti.
Dr. Oszkó Péter s. k.,
pénzügyminiszter


text:
1224/2009. (XII. 29.) Korm. határozata a közszolgálati műsorszolgáltatók műsorterjesztési költsége 2009. megtakarításának felhasználásáról.
A Kormány
1. megállapítja, hogy a Magyar Köztársaság 2009. évi költségvetéséről szóló 2008. évi CII. törvény I. Országgyűlés fejezet,
10–12. címek, 1. alcímein a közszolgálati műsorszolgáltatók 2009. évi műsorterjesztési költségeinek támogatására
szolgáló előirányzatok együttes összege és a Magyar Államkincstár 2009. december 21-i adatszolgáltatása alapján
ezen előirányzatok terhére az adatszolgáltatás napjáig benyújtott számlák együttes összegének különbözete 1469,7
millió forint;
2. a Magyar Köztársaság 2009. évi költségvetéséről szóló 2008. évi CII. törvény 61. §-ának (4) bekezdésében biztosított
jogkörében az 1. pontban megjelölt megtakarítás terhére az 1. számú melléklet szerint 800,0 millió forint
átcsoportosítást rendel el a Duna Televízió Zrt. – a rádiózásról és televíziózásról szóló 1996. évi I. törvény szerinti –
közszolgálati feladatainak ellátásához szükséges szervezeti átalakításának, közvetítésijog-vásárlásának,
műszaki-technikai fejlesztéseinek támogatására a Zrt. alapítói, illetve részvényesi jogait gyakorló Hungária Televízió
Közalapítvány, továbbá 669,7 millió forint átcsoportosítást rendel el a Magyar Televízió Zrt. – a rádiózásról és
televíziózásról szóló 1996. évi I. törvény szerinti – közszolgálati feladatainak ellátásához szükséges szervezeti
átalakításának, közvetítésijog-vásárlásának, műszaki-technikai fejlesztéseinek támogatására a Zrt. alapítói, illetve
részvényesi jogait gyakorló Magyar Televízió Közalapítvány útján;
Felelős: pénzügyminiszter
Határidő: azonnal 3. a 2. pont szerint átcsoportosított 1469,7 millió forint teljes összegére elszámolási és a fel nem használt rész
tekintetében visszatérítési kötelezettséget ír elő;
Felelős: Hungária Televízió Közalapítvány kuratóriumának elnöke
Duna Televízió Zrt. elnöke
Magyar Televízió Közalapítvány kuratóriumának elnöke
Magyar Televízió Zrt. alelnöke és cégvezetője
Határidő: 2010. június 30.
4. a 2. pont szerinti támogatás felhasználásának részletes feltételeit a 2. számú mellékletben rögzíti.
Bajnai Gordon s. k.,
miniszterelnök


text:
2/2018. (V. 31.) SZGYF utasítása a közérdekű adatok megismerésének és a kötelezően közzéteendő adatok nyilvánosságra hozatalának rendjéről.
A jogalkotásról szóló 2010. évi CXXX. törvény 23.  § (4)  bekezdés c)  pontjában foglalt jogkörömben eljárva, figyelemmel
az  információs önrendelkezési jogról és az  információszabadságról szóló 2011. évi CXII. törvény 30.  § (6)  bekezdésében, 33.  §
(2)–(3) bekezdésében, 35. §-ában, a közérdekű adatok elektronikus közzétételére, az egységes közadatkereső rendszerre, valamint
a központi jegyzék adattartalmára, az adatintegrációra vonatkozó részletes szabályokról szóló 305/2005. (XII. 25.) Korm. rendelet
3.  §-ában, a  közzétételi listákon szereplő adatok közzétételéhez szükséges közzétételi mintákról szóló 18/2005. (XII. 27.) IHM
rendelet 2. §-ában, az államháztartásról szóló törvény végrehajtásáról szóló 368/2011. (XII. 31.) Korm. rendelet 12. § (2) bekezdés
h) pontjában foglaltakra, valamint a Szociális és Gyermekvédelmi Főigazgatóságról szóló 316/2012. (XI. 13.) Korm. rendelet 3. §
(1)  bekezdés o)  pontjára, a  Szociális és Gyermekvédelmi Főigazgatóság és az  általa fenntartott intézmények vonatkozásában
a  közérdekű adatok megismerésének és a  kötelezően közzéteendő adatok nyilvánosságra hozatala rendjének szabályait
a következők szerint állapítom meg:
1. Általános rendelkezések 1. § Az  utasítás hatálya a  Szociális és Gyermekvédelmi Főigazgatóság (a továbbiakban: Főigazgatóság) szervezeti
egységeire, valamint személyi állományára – valamint a  23.  § és a  6.  melléklet tekintetében a  Főigazgatóság által
fenntartott intézményekre – terjed ki.
2. § (1) Az  utasítás rendelkezéseit kell alkalmazni a  Főigazgatóság kezelésében lévő közérdekű adatok megismerésére
irányuló igények (a továbbiakban: adatigénylés vagy igény) teljesítésekor, függetlenül attól, hogy az  adatigénylő
az igényét a Főigazgatósághoz közvetlenül nyújtotta be, vagy más szerv a hozzá benyújtott igényt a Főigazgatósághoz
továbbította.
(2) Az utasítás nem vonatkozik a közhitelű nyilvántartásból történő, törvényben szabályozott adatszolgáltatásra.
3. § Az  utasítás alkalmazásakor az  információs önrendelkezési jogról és az  információszabadságról szóló 2011. évi
CXII. törvény (a továbbiakban: Infotv.) 3. §-ában meghatározott fogalmak az irányadók.
4. § A főigazgató felelős a Főigazgatóság adatvédelmi és adatbiztonsági rendszerének kiépítéséért és működtetéséért.
2. Az adatvédelmi tisztviselő 5. § (1) A  főigazgató felelős a  közérdekű adatok megismerésének és a  kötelezően közzéteendő adatok nyilvánosságra
hozatali rendjének biztosításáért. A  főigazgató e  feladatát a  közvetlen felügyelete alá tartozó, önálló feladatkörű,
adatvédelmi tisztviselőn keresztül látja el.
(2) A főigazgató a Szociális és Gyermekvédelmi Főigazgatóságról szóló 316/2012. (XI. 13.) Korm. rendelet 3. § (1) bekezdés
o)  pontja alapján ellenőrzi az  államháztartással összefüggő közérdekű és közérdekből nyilvános adatok kötelező
közzétételének, illetve igényre történő szolgáltatásának a fenntartott intézmények általi végrehajtását.
(3) Az adatvédelmi tisztviselő a közérdekű adatok megismerésével és a kötelezően közzéteendő adatok nyilvánosságra
hozatalával kapcsolatos szervezési és ellenőrzési feladatokat látja el.
(4) A  főigazgató az  adatvédelmi tisztviselő által folyamatba építve vizsgálja az  Infotv. végrehajtásával összefüggő
kötelezettségek teljesítését. A  vizsgálat eredményéről az  adatvédelmi tisztviselő évente legalább egy alkalommal
átfogó jelentést készít a főigazgató részére.
(5) A Jogi és Igazgatási Főosztály adatkezelési felelőse az adatvédelmi tisztviselő távolléte vagy akadályoztatása esetén
ellátja az adatvédelmi tisztviselő helyettesítését.
(6) A  Jogi és Igazgatási Főosztály és a  Főigazgatói Iroda Társadalmi Kapcsolatok Osztálya az  adatvédelmi tisztviselő
megkeresésének köteles 3 napon belül eleget tenni.
6. § A Szociális és Gyermekvédelmi Főigazgatóságról szóló 316/2012. (XI. 13.) Korm. rendelet 3. § (1) bekezdés o) pontja
alapján a főigazgató ellenőrzi a közérdekű és közérdekből nyilvános adatok kötelező közzétételének, illetve igényre
történő szolgáltatásának fenntartott intézmények általi végrehajtását.
3. A közérdekű adat igénylése 7. § (1) A közérdekű adat megismerésére irányuló Infotv. 28. § (1) bekezdése szerinti igényt az adatvédelmi tisztviselő részére
kell benyújtani.
(2) A személyesen megjelent igénylő a szóban előterjesztett igényét az erre a célra rendszeresített, 1. melléklet szerinti
igénybejelentő lapnak (a továbbiakban: igénybejelentő lap) az adatvédelmi tisztviselő általi kitöltésével vagy azzal
megegyező adattartalmú igénylés írásba foglalásával véglegesíti.
(3) A postai vagy elektronikus úton történő adatigénylésre a Főigazgatóság honlapjáról letölthető igénybejelentő lap
kitöltésével vagy azzal megegyező adattartalmú igénylés benyújtásával van mód. Az adatigényléseket a Főigazgatóság
a honlapján megjelölt elektronikus postafiókcímen és postacímen fogadja.
(4) A  (2) és (3)  bekezdésen kívüli, más címzetthez érkező adatigényléseket az  adott szervezeti egység – az  igénylő
egyidejű tájékoztatása mellett – de legkésőbb 1 napon belül haladéktalanul továbbítja az  adatvédelmi tisztviselő
részére.
(5) Az adatigénylés beérkezését követően az adatvédelmi tisztviselő az igényt nyilvántartásba veszi és válaszadás céljából
elektronikus úton haladéktalanul továbbítja az adatkezelő szervezeti egységhez.
8. § (1) Amennyiben az  igényt nem magyar nyelven nyújtották be, az  adatvédelmi tisztviselő az  adatigénylés, valamint
az  igény teljesítését vagy elutasítását tartalmazó válasz lefordítása iránt haladéktalanul intézkedik. A  fordítást
a Társadalmi Kapcsolatok Osztálya végzi el a megkereséstől számított 3 napon belül.
(2) A  fordítást elsősorban az  ahhoz szükséges nyelvismerettel rendelkező, a  Főigazgatóság alkalmazásában álló
kormánytisztviselő végzi.
(3) Amennyiben a (2) bekezdés szerinti kormánytisztviselő nem áll a Főigazgatóság alkalmazásában, a fordítással fordítói
jogosultsággal rendelkező vállalkozást kell megbízni.
4. Az adatigénylés vizsgálata 9. § (1) Az adatvédelmi tisztviselő a beérkezett adatigénylést megvizsgálva haladéktalanul ellenőrzi, hogy
a) az adatigénylő az igénybejelentő lapot megfelelően töltötte-e ki,
b) a benyújtott igény a teljesíthetőséghez szükséges adatokat tartalmazza-e és
c) az igényelt adatok a Főigazgatóság kezelésében vannak-e.
(2) Amennyiben az  igény nem tartalmazza a  teljesítéshez szükséges adatokat, az  adatvédelmi tisztviselő 3 napos
határidővel felhívja az adatigénylőt igényének pontosítására.
(3) A  (2)  bekezdés szerinti felhívással egyidejűleg az  adatigénylőt tájékoztatni kell, hogy amennyiben az  igény
pontosítására irányuló felhívásnak határidőben nem tesz eleget, úgy az  adatigénylésről a  Főigazgatóság
a rendelkezésre álló adatok alapján fog dönteni.
(4) Az igénynek a postai úton vagy elektronikus levélben történt pontosítása esetén a kiegészítéseket az adatvédelmi
tisztviselő az ügyirathoz csatolja.
(5) Az Infotv. szerint elektronikusan kötelezően közzéteendő adatokra irányuló igény esetében az adatvédelmi tisztviselő
tájékoztatja az  igénylőt a  közzétett adatok pontos fellelhetőségéről és arról, hogy a  tájékoztatással egyidejűleg
az igény teljesítettnek tekintendő.
5. Döntés adatigénylés teljesítéséről, elutasításáról 10. § (1) A Főigazgató az Infotv. 29. §-a szerinti határidőn belül dönt az adatigénylés teljesítéséről vagy elutasításáról.
 (2) Amennyiben az 5. § (6) bekezdésében meghatározott adatigénylésnek a szervezeti egység a 11. § (1) bekezdésében
meghatározott határidőn belül
a) jelzi az adatvédelmi tisztviselőnek, hogy az adatigénylések határidőben nem tud eleget tenni, vagy
b) nem tesz eleget,
az adatvédelmi tisztviselő saját hatáskörében – a  főigazgató nevében és megbízásából eljárva – az  adatigénylés
teljesítésére nyitva álló határidő meghosszabbításáról értesíti az adatigénylőt.
11. § (1) Az 5. § (6) bekezdése szerint megkapott adatigénylés alapján a szervezeti egység adatkezelője az igényelt adatokat
összegyűjti, és az igénylést, valamint az igényelt adatokat tartalmazó dokumentumokat a megkeresésétől számított
5 napon belül megküldi az adatvédelmi tisztviselő részére.
(2) Amennyiben az  (1)  bekezdés szerinti dokumentációkat tartalmazó anyag összeállítását megelőzően alaposan
feltételezhető, hogy az igényelt adatok teljes köre az Infotv. 27. § (1), (2), (4) és (5) bekezdésében foglalt valamely ok
miatt nem ismerhető meg, a  szervezeti egység adatkezelője ezen tényről – az  elutasítás indokolásával együtt –
a (4) bekezdés szerinti eljárás lefolytatása céljából a megkereséstől számított 3 napon belül tájékoztatja az adatvédelmi
tisztviselőt.
(3) A  (2)  bekezdés szerinti dokumentumok teljes körű, hiánytalan összeállítása a  szervezeti egység adatkezelőjének
felelőssége, az adatok teljeskörűségét az adatvédelmi tisztviselő nem vizsgálja.
(4) Az  adatvédelmi tisztviselő megvizsgálja, hogy az  igényelt adatok a  minősített adat védelméről szóló 2009. évi
CLV. törvény 3. § 1. pontja szerinti minősített adatnak vagy az Infotv. 27. § (2), (4) és (5) bekezdése szerinti korlátozott
nyilvánosságú adatnak minősülnek-e.
(5) A Főigazgatóság valamennyi szervezeti egysége az általa rendszeresen kezelt adatokról adatleltárt köteles vezetni.
Az adatleltár teljeskörűségéért, az abban feltüntetett adatok valódiságáért és naprakészségéért a szervezeti egység
vezetője felelős. A szervezeti egység vezetője az adatleltárt január 31. napjáig megküldi az adatvédelmi tisztviselő
részére. Az adatleltárnak tartalmaznia kell a szervezeti egység nevét, a kezelt adat minősítését, típusát, forrását és
az adatokért felelős munkakörének megnevezését.
12. § (1) Amennyiben az igénylő az adatigénylés teljesítésének módját nem jelölte meg, az igényt a Főigazgatóság az általa
választott módon és technikai eszközzel teljesíti.
(2) Amennyiben az igénylő az adatokat betekintés útján kívánja megismerni, vagy másolatokat kér, és azt személyesen
kívánja átvenni, az adatvédelmi tisztviselő megkeresésére a Jogi és Igazgatási Főosztály adatkezelési felelőse 3 napon
belül – egyeztetés céljából – felveszi a kapcsolatot az igénylővel.
(3) Az  igényelt dokumentumok tanulmányozásának feltétele – az  ügyirat részét képező – a  2.  melléklet szerinti
iratbetekintési nyilatkozat igénylő általi aláírása.
(4) Az  adatok tanulmányozására – az  erre a  célra kijelölt helyiségben – megfelelő időt kell biztosítani. A  bemutatott
dokumentum tanulmányozása során az adatok biztonságát és változtatásmentességét felügyelni kell.
(5) A (4) bekezdésnek megfelelő feltételek biztosításáról a Jogi és Igazgatási Főosztály gondoskodik.
 (6) Az igénylő jogosult a bemutatásra került dokumentumokról jegyzeteket készíteni.
13. § (1) Amennyiben az adatszolgáltatás a közérdekű adat előállítása vagy másolása miatt külön költséggel jár, e költséget
a közérdekű adat igénylőjével – ha azt vállalja – kell megtéríttetni. Az adatigénylés teljesítésének a másolatkészítést
nem igénylő lehetőségeiről, valamint arról, hogy a  másolatként igényelt dokumentum vagy dokumentumrész
jelentős terjedelmű, továbbá a költségtérítés mértékéről az igénylőt tájékoztatja az adatvédelmi tisztviselő az igény
kézhezvételét követő 15 napon belül.
(2) A  költségeket a  Főigazgatóság önköltség számítási szabályzata és a  közérdekű adat iránti igény teljesítéséért
megállapítható költségtérítés mértékéről szóló 301/2016. (IX. 30.) Korm. rendelet alapján az adatszolgáltatást nyújtó
szervezeti egységnek kell közölnie az adatszolgáltatással együtt az adatvédelmi tisztviselő felé.
(3) A költségtérítés összegét számla alapján, a Főigazgatóság által megadott bankszámlaszámra történő átutalással vagy
készpénzben, házipénztári befizetéssel kell megtéríteni.
6. Az adatigénylés teljesítésének megtagadása 14. § (1) Az igény megtagadásáról, részbeni megtagadásáról az adatvédelmi tisztviselő javaslata alapján a főigazgató dönt.
 (2) A jogorvoslati lehetőségekről szóló tájékoztatónak tartalmaznia kell, hogy
a) az  igénylő – a  közérdekű adatok megismeréséhez fűződő jogainak gyakorlásával kapcsolatos jogsérelmére
vagy ennek közvetlen veszélyének fennállására hivatkozással – a Nemzeti Adatvédelmi és Információszabadság
Hatóságnál (a továbbiakban: NAIH, illetve Hatóság) történő bejelentéssel vizsgálatot kezdeményezhet,
b) az  igénylő a  közérdekű adat megismerésére vonatkozó igényének elutasítása esetén, annak közlésétől
számított 30 napon belül bírósághoz fordulhat,
c) amennyiben az  igénylő az  igény elutasítása miatt a NAIH vizsgálatának kezdeményezésére bejelentést tesz,
a pert a bejelentés érdemi vizsgálatának elutasításáról, a vizsgálat megszüntetéséről, az Infotv. 55. § (1) bekezdés
b) pontja szerinti lezárásáról szóló döntés vagy az Infotv. 58. § (3) bekezdése szerinti értesítés kézhezvételét
követő 30 napon belül lehet megindítani, és
d) a perindításra rendelkezésre álló határidő elmulasztása esetén igazolásnak van helye.
7. Az adatigénylés teljesítésének lezárása 15. § (1) Az adatkezelő szervezeti egység vezetője az igényelt adat megismerésére szolgáló vagy annak kiadását megtagadó
válaszlevelet tartalmazó ügyiratot papír alapon és elektronikusan megküldi az  adatvédelmi tisztviselő részére.
A válaszlevél-tervezetet az adatvédelmi tisztviselő – a Jogi és Igazgatási Főosztály és a Főigazgatói Iroda vezetőjével
egyeztetve – kiadmányozásra előkészíti a főigazgató részére.
(2) A  főigazgató által jóváhagyott válaszlevél-tervezetet további ügyintézésre vissza kell küldeni az  adatvédelmi
tisztviselőnek. Az engedélyezés tényét a főigazgató – az Infotv.-ben meghatározott határidők betartása érdekében −
elektronikus úton is visszaigazolja az  adatvédelmi tisztviselő e-mail-címére, ez  azonban nem helyettesíti a  papír
alapon történő jóváhagyást.
(3) Az igény teljesítését, az igény elutasítását vagy a felmerülő költségek megfizetését követően az igénylő azon személyes
adatait, amelyek az adatigényléshez nem voltak szükségesek, haladéktalanul törölni kell. A személyes adatok törlése
az adatvédelmi tisztviselő feladata.
(4) A  teljesített és az  elutasított kérelmekről, valamint az  elutasítások indokairól a  7.  melléklet szerint az  adatvédelmi
tisztviselő nyilvántartást vezet, és az  abban foglaltakról a  8.  melléklet szerint – az  Infotv. 30.  § (3)  bekezdésében
foglaltak szerint – minden évben január 31-ig tájékoztatja a Hatóságot.
(5) Az  Infotv. 30.  § (5)  bekezdése szerint nem nyilvános adat megismeréséről az  Infotv. 26–27.  §-ában foglaltak
figyelembevételével – az adatvédelmi tisztviselő javaslatára – az (1) bekezdésben meghatározottak szerint a főigazgató
dönt.
(6) A döntés megalapozásához az adatvédelmi tisztviselő elvégzi a döntésmegalapozási tesztet: az adott dokumentum
munkadokumentum-e, tartalmazza-e a  készítő véleményét. Elvégzi az  érdekmérlegelési tesztet: a  dokumentum
megismerésével felmerülő érdeksérelem és a nyilvánossághoz fűződő közérdek összevetését. A teszt során vizsgálni
kell az adatkezelő jogos érdekét, valamint a súlyozás ellenpontját képező adatalanyi érdeket, érintett alapjogot, végül
a súlyozás elvégzése alapján meg kell állapítani, hogy kiadható-e az adat.
8. A sajtó tájékoztatása 16. § (1) A Főigazgatóság a médiatartalom-szolgáltatók tájékoztatását a szükséges felvilágosítások és adatok rendelkezésre
bocsátásával – a  közérdekű adatok nyilvánosságáról, illetve az  információszabadságról szóló jogszabályok keretei
között – segíti elő.
(2) A médiatartalom-szolgáltatóktól érkező sajtómegkereséseknek a Főigazgatói Iroda, Társadalmi Kapcsolatok Osztálya
tesz eleget a külső kommunikáció rendjére vonatkozó szabályzat alapján.
(3) A sajtómegkeresés tényéről, az igényelt adatokról a Társadalmi Kapcsolatok Osztálya – a sajtóengedély megkérésével
egyidejűleg – tájékoztatja az adatvédelmi tisztviselőt. A teljesített és az elutasított kérelmekről, valamint az elutasítások
indokairól a  Társadalmi Kapcsolatok Osztálya – a  kérelem teljesítését vagy elutasítását követő 3 napon belül –
tájékoztatja az adatvédelmi tisztviselőt.
9. Az elektronikusan kötelezően közzéteendő adatok 17. § (1) Az elektronikus információszabadság elvének megfelelően a Főigazgatóság – külön erre irányuló kérelem nélkül –
internetes honlapján (w ww.sz gyf.go v.h u) „Közérdekű adatok” hivatkozás alatt közzéteszi
a) a  közérdekű adatok egyedi adatigénylési rendjére vonatkozó, az  Infotv. 34.  § (3)  bekezdése szerinti
–  3.  mellékletben meghatározott – tájékoztatót az  adatigénylés benyújtására biztosított elérhetőségekkel,
valamint az igénybejelentő lapot,
b) az  Infotv. 1. mellékletében rögzített általános közzétételi listában meghatározott adatokat (a továbbiakban:
közzétételi lista),
c) a főigazgató által közzéteendővé nyilvánított adatokat (egyedi közzétételi lista) és
d) a közbeszerzésekről szóló törvény által meghatározott adatokat.
(2) A Főigazgatóság
a közérdekű adatok elektronikus közzétételére, az egységes közadatkereső rendszerre, valamint a központi jegyzék
adattartalmára, az adatintegrációra vonatkozó részletes szabályokról szóló 305/2005. (XII. 25.) Korm. rendelet alapján
az  egységes közadatkereső rendszer és a  központi elektronikus jegyzék teljeskörűségének biztosítása céljából
bejelenti az informatikáért felelős miniszternek a következő adatokat:
a) az adatfelelős nevét és székhelyét, az adatfelelőssel való kapcsolattartás adatait (elérhetőség) és
b) nyilatkozatát arra vonatkozóan, hogy
ba) az Infotv. 33. § (2) bekezdése szerinti szervnek vagy
bb) egyéb, az Infotv. 33. § (2) bekezdésében nem nevesített közfeladatot ellátó szervnek
minősül-e.
(3) A Főigazgatóság az (1) bekezdés szerinti közzétételi kötelezettségének a w ww.sz gyf.go v.h u internetes portálon tesz
eleget, az ide feltöltött adatok elérhetőségét pedig a Nemzeti Infokommunikációs Szolgáltató Zrt. Közadat programja
keretében működtetett ww w.kozada ttar.h u oldalra tölti fel. A  regisztrációban kapcsolattartóként az  adatvédelmi
tisztviselőt és a Jogi és Igazgatási Főosztály adatkezelési felelősét kell megjelölni.
(4) A közzétételi listában megjelölt adatok összegyűjtése, az Informatikai Osztály (a továbbiakban: adattovábbító) részére
történő továbbítása, valamint az  adatok folyamatos karbantartása a  4.  melléklet szerinti szervezeti egységek
(a továbbiakban: adatfelelős) feladat- és hatásköre.
(5) A  közzétételi listában megjelölt adatok részletes megjelölésére és az  egyes adatok szolgáltatására, az  adatok
összegyűjtésére, az  adattovábbító részére történő továbbításra, valamint az  adatok folyamatos karbantartására
kötelezett szervezeti egységek meghatározását a 4. melléklet tartalmazza. A mellékletben megjelölt szervezeti egység
a  feladat főfelelőse, aki köteles az  adott adat kezelésére és koordinálására abban az  esetben is, amennyiben
valamely adat közvetlenül nem a szervezeti egység által kezelt adat.
(6) A (4) bekezdés szerinti adatfelelős gondoskodik a kezelésében lévő közérdekű adatok, adatbázisok és nyilvántartások
adatainak hitelességéről, a továbbított adatok rendszeres frissítéséről, valamint az egységes közadatkereső rendszerbe
továbbítandó közérdekű adatok tartalmának előállításáról.
(7) A ww w.szg yf.go v.h u internetes portálra az adatfeltöltést és az egységes központi közadatkereső rendszerbe történő
adattovábbítást közvetlenül az  Informatikai Osztály végzi. Az  Informatikai Osztály az  adatfelelős által a  részére
továbbított adatokat az internetes portálra 3 napon belül köteles feltölteni, a közadatkereső rendszerbe az internetes
portálra való feltöltést követő 3 napon belül köteles az adatokat továbbítani. Ezen eljárás során nem kell figyelembe
venni a  Főigazgatóság külső kommunikációs tevékenységének rendjéről szóló szabályzatának a  honlapra történő
adatfeltöltésre vonatkozó rendelkezéseit.
10. A honlap kialakítása, fellelhetősége és működtetése 18. § (1) A Főigazgatóság közzétételi kötelezettségét olyan módon teljesíti, amely biztosítja a közzétételre szolgáló honlapnak
az adatközlő szerv belső hálózati rendszerétől való függetlenségét.
(2) A  Főigazgatóság honlapjának elérhetetlenségét okozó bármely üzemzavar esetén az  Informatikai Osztály
munkaidőben az üzemzavar elhárítását haladéktalanul köteles megkezdeni.
(3) Ahol a közzétételi lista idegen nyelven való közzétételt ír elő, a közérdekű adatot az adott nyelven is közzé kell tenni.
 (4) A Főigazgatóság honlapján az egységes közadatkereső rendszerre mutató hivatkozást kell elhelyezni.
(5) A Főigazgatóság honlapján az Infotv. vagy más jogszabály alapján, a szerv honlapján közzéteendő közérdekű adatokat
és közérdekből nyilvános adatokat a  Főigazgatóság honlapjának nyitólapjáról közvetlenül, a  közérdekű adatok
hivatkozás alatt elérhető oldalon kell közzétenni.
19. § (1) A Főigazgatóság által közzétett adatokat védeni kell a jogosulatlan megváltoztatás, törlés, megsemmisülés és sérülés
ellen. E feladatot az Informatikai Osztály látja el, és annak részletes szabályai a Főigazgatóság informatikai biztonsági
szabályzatában kerülnek meghatározásra.
(2) Amennyiben az adatok ismételt előállítása és közzététele más módon nem vagy csak aránytalan költségekkel lenne
biztosítható, a  jogosulatlan megváltoztatás, törlés, megsemmisülés vagy sérülés esetére a  közzétett adatokról
biztonsági másolatot kell készíteni.
(3) Megsemmisülés, sérülés, jogosulatlan megváltoztatás vagy törlés esetén az  adatfelelős köteles együttműködni
az adatközlővel a helyreállításban, és köteles az adatokat szükség esetén újra átadni.
11. Közzététel, helyesbítés, frissítés és eltávolítás 20. § (1) A  Főigazgatóság Informatikai Osztálya az  adat közzétételével, helyesbítésével, frissítésével vagy eltávolításával
kapcsolatban az esemény bekövetkeztének dátumát és időpontját, valamint az esemény kiváltásában közreműködő
felhasználó nevét naplózza.
(2) A  naplózott adatállományt védeni kell a  megsemmisítéstől, az  illetéktelen személy általi módosítástól, az  egyes
bejegyzések törlésétől vagy a  bejegyzések sorrendjének megváltoztatásától, és biztosítani kell, hogy a  napló
tartalmához csak arra feljogosított személyek férhessenek hozzá.
(3) A  naplóról rendszeresen biztonsági másolatot kell készíteni. E  feladatot az  Informatikai Osztály látja el, és annak
részletes szabályai az informatikai biztonsági szabályzatban kerülnek meghatározásra.
21. § (1) A  közzéteendő közérdekű adatokat az  adatfelelős elektronikus úton vagy elektronikus adathordozón juttatja el
az adatközlőhöz.
(2) Az  Informatikai Osztály az  adatfelelőstől kapott adatokat az  adatfelelős és a  közzététel idejének megjelölésével
közzéteszi. Az adatfelelős köteles az eljuttatott és a közzétett adatok egyezőségét ellenőrizni.
22. § (1) Az  adatfelelős a  közzétett adatok pontosságát, időszerűségét és értelmezhetőségét a  közzétételt követően is
folyamatosan figyelemmel kíséri.
(2) Az adatközlő köteles a közzétételre átadott közérdekű adatokat megvizsgálni.
 (3) Az Informatikai Osztály az adatfelelős egyidejű értesítésével visszautasíthatja az átvett adat közzétételét, amennyiben
az előírt, a jelen utasításban meghatározott formátum szerinti követelményeknek nem felel meg, és így közzétételre
formai okokból nem alkalmas.
(4) A közzétett közérdekű adatok pontatlanná, tévessé vagy időszerűtlenné válása esetén vagy ilyen közérdekű adatok
feltárása esetén az  adatfelelős állítja elő a  helyesbített vagy frissített közérdekű adatokat tartalmazó, külön
jogszabályban meghatározott közzétételi egységeket, és azokat közzététel végett átadja az adatközlőnek.
(5) Amennyiben a közzétételi lista az adat előző állapotának archívumban tartását írja elő, az adat frissítése esetén annak
elérhetővé tétele a megőrzési idő elteltéig nem szüntethető meg, és az adat mellett fel kell tüntetni az adatváltozás
(frissítés) tényét, idejét, az új állapot fellelhetőségét, valamint feltűnő módon azt, hogy az archívumban elérhető adat
nem időszerű. Téves vagy pontatlan adatok helyesbítése esetén a téves vagy pontatlan adat nem tehető elérhetővé
sem a honlapon, sem az egységes közadatkereső rendszer számára.
(6) A  frissített adat új állapota mellett fel kell tüntetni a  frissítés tényét és idejét és az  adat előző állapotának archív
állományban való elérhetőségét.
12. A fenntartott intézményekkel kapcsolatos fenntartói feladatok 23. § (1) Az Infotv. rendelkezéseinek megfelelően a fenntartott intézménynek gondosodnia kell a közérdekű adatok, valamint
az  elektronikusan kötelezően közzéteendő adatainak közzétételéről a  6.  mellékletben szabályozott általános
közzétételi lista szerinti bontásban, az ott meghatározott adatokkal.
(2) A  fenntartott intézménynek az  (1)  bekezdés szerinti adatait – amennyiben saját honlappal nem rendelkezik –
a kirendeltség honlapján kell közzétennie.
(3) A  fenntartott intézménynek az  (1)  bekezdés szerinti adatait – amennyiben saját honlappal rendelkezik – a  saját
honlapján való közzététele mellett a kirendeltség honlapján is közzé kell tennie. A saját honlapján „közérdekű adatok”
menüpontot kell elhelyezni, amely menüponton keresztül a  kirendeltség honlapjának az  intézményre vonatkozó
„közérdekű adatok” menüpontja közvetlenül érhető el.
(4) A  kirendeltség a  honlapján „közérdekű adatok” menüpontot helyez el, amelyen a  6.  melléklet szerinti általános
közzétételi lista szerint megjeleníti a fenntartott intézmények adatait.
(5) A  fenntartott intézmények a  kirendeltség igazgatóján keresztül küldik meg a  kirendeltség Szervezetirányítási
Osztályának a közzéteendő adatokat, amely azokat a kirendeltség honlapján, az egyes intézmények részére külön
kialakított közzétételi felületen, közzéteszi. Az  intézmények adatainak (1)–(4)  bekezdés szerinti közzétételének
technikai feltételeit a kirendeltségek informatikus munkakörben foglalkoztatott munkatársai biztosítják.
(6) A  nem saját honlapon közzétett adatot el kell távolítani, melyet a  kirendeltség igazgatója jelez az  Informatikai
Osztálynak, amely haladéktalanul, de legkésőbb 8 napon belül intézkedik az adat eltávolításáról.
(7) Amennyiben az adat eltávolítása valamely eljárásban hozott halaszthatatlan intézkedés végrehajtása céljából válik
szükségessé, a  halaszthatatlan intézkedést az  adatközlőnek kézbesítik, aki az  adatfelelős értesítésével egyidejűleg
haladéktalanul gondoskodik az eltávolításról.
(8) A  közzétételi lista által előírt megőrzési kötelezettség lejártakor a  saját honlapon közzétevő, illetve az  adatfelelős
a  közzétett, külön jogszabályban meghatározott közzétételi egységeket átadja a  központi elektronikus jegyzék
működtetője részére.
(9) A közvetlen fenntartású intézmények esetében
a) a kirendeltség honlapján a Főigazgatóság honlapját,
b) a megyei adatvédelmi felelősön a Jogi és Igazgatási Főosztály adatkezelési felelősét
kell érteni.
24. § (1) A kirendeltség igazgató ellenőrzi, hogy az intézmény igazgatója mint az intézmény adatvédelmi és adatbiztonsági
rendszerének kiépítéséért és működtetéséért felelős személy, megfelelően biztosítja-e az intézmény adatvédelmét.
(2) A kirendeltség igazgató ellenőrzi, hogy a  fenntartott intézmények vezetője a közérdekű és közérdekből nyilvános
adatok kötelező közzététele rendjének meghatározására az ezen utasítás rendelkezéseivel összhangban álló belső
szabályozást kialakította.
(3) A  kirendeltség igazgató ellenőrzi, hogy az  intézmény igazgatója olyan adatvédelmi és adatbiztonsági rendszert
építtetett-e ki és működtet, amely megfelelően biztosítja
a) az intézmény közérdekű adatainak közzétételét,
b) a közérdekű adatok átláthatóságát,
c) közérdekű adatigénylések teljesíthetőségét,
d) az  ellátottak, a  gondozottak és a  dolgozók – kiemelten a  személyiségi jogokra és a  különleges adatokra –
személyes adatainak védelmét. 13. A szerv megszűnése, jogutódlás
25. § (1) A  Főigazgatóság vagy a  fenntartott intézmény megszűnése esetén a  jogutód a  honlapon megjelöli a  jogelőd
megszűnésének tényét és jogalapját, több jogutód esetén a jogutód által közzéteendő közérdekű adatok körét is.
(2) A Főigazgatóság megszűnése esetén a jogutódja gondoskodik a megszűnéssel kapcsolatos módosítások adatfelelősre
háruló feladatairól. Az adatközlő megszűnése esetén a jogutód – az együttműködésük rendjében szükségessé váló
esetleges változtatások egyeztetése céljából – felveszi a kapcsolatot az adatfelelőssel.
(3) Amennyiben a  Főigazgatóság vagy a  fenntartott intézmény jogutód nélkül szűnik meg, a  közzétett közzétételi
egységeket átadja a központi elektronikus jegyzék működtetője részére.
26. § A  Főigazgatóság a  ww w.sz gyf.g ov.h u internetes portálon teszi közzé a  Főigazgatóságba teljes vagy részbeni
jogutódlással beolvadt költségvetési szerveknek az  Infotv. alapján megőrzendő közérdekű adatait az  Infotv. által
előírt megőrzési időpontig. A jogelőd szervezetek adatait az 5. melléklet szerint, a mellékletben megjelölt szervezeti
egységeknek kell közzétenni. A Főigazgatóság a jogelőd szervezet által – a megszűnéséig – közzétett adatokat teszi
közzé.
14. Az ellenőrzés rendszere 27. § (1) A  főigazgató az  adatvédelmi tisztviselő által folyamatba építve vizsgálja az  Infotv. végrehajtásával összefüggő
kötelezettségek teljesítését. A  vizsgálat eredményéről az  adatvédelmi tisztviselő évente legalább egy alkalommal
átfogó jelentést készít a főigazgató részére.
(2) A kirendeltségek igazgatói a megyei adatvédelmi felelősök által folyamatba építve vizsgálják az Infotv. – a fenntartott
intézmények általi – végrehajtását.
28. § (1) Az adatvédelmi tisztviselő ellenőrzi annak végrehajtását, hogy a Főigazgatóság szervezeti egységei eleget tesznek-e
az  elektronikusan kötelezően közzéteendő adatok közzétételére vonatkozó kötelezettségüknek. Az  ellenőrzésről
jegyzőkönyvet készít.
a) Minden negyedév első hónapjának utolsó napjáig ellenőrzi a rendelkezések végrehajtását.
b) Hiányosság észlelése esetén 15 napon belül, 15 napos határidővel intézkedésre hívja fel az érintett szervezeti
egység vezetőjét.
c) Az  intézkedési határidő leteltét követően, az  intézkedés teljesítésének ellenőrzésére, 15 napon belül
utóellenőrzést végez. A hiányosság további fennállása esetén 8 napon belül, 8 napos határidővel intézkedésre
hívja fel az érintett szervezeti egység vezetőjét.
d) Az  utóellenőrzést követően 8 napon belül ellenőrzi az  intézkedés végrehajtását, az  intézkedés elmaradása
vagy nem megfelelő teljesítése esetén az adatvédelmi tisztviselő tájékoztatja a főigazgatót.
(2) Az  adatvédelmi tisztviselő évente – ellenőrzési terv alapján – ellenőrzi, hogy a  kirendeltségek a  jelen utasításban
foglalt ellenőrzési kötelezettségüknek eleget tesznek-e. Az ellenőrzésről jegyzőkönyvet készít.
a) Hiányosság észlelése esetén 15 napon belül, 15 napos határidővel intézkedésre hívja fel a  kirendeltség
igazgatót.
b) Az  intézkedési határidő leteltét követően, az  intézkedés teljesítésének ellenőrzésére, 15 napon belül
utóellenőrzést végez. A hiányosság további fennállása esetén 8 napon belül, 8 napos határidővel intézkedésre
hívja fel az érintett szervezeti egység vezetőjét.
c) Az  utóellenőrzést követően 8 napon belül ellenőrzi az  intézkedés végrehajtását, az  intézkedés elmaradása
vagy nem megfelelő teljesítése esetén az adatvédelmi tisztviselő tájékoztatja a főigazgatót.
29. § (1) A kirendeltség igazgató ellenőrzi annak végrehajtását, hogy a fenntartott intézmények eleget tesznek-e az adatközlési
és adatvédelmi kötelezettségüknek. Az ellenőrzésről jegyzőkönyvet készít.
a) Minden negyedév első hónapjának utolsó napjáig ellenőrzi a rendelkezések végrehajtását.
b) Hiányosság észlelése esetén 15 napon belül, 15 napos határidővel intézkedésre hívja fel az érintett szervezeti
egység vezetőjét.
c) Az  intézkedési határidő leteltét követően, az  intézkedés teljesítésének ellenőrzésére, 15 napon belül
utóellenőrzést végez. A hiányosság további fennállása esetén, 8 napon belül 8 napos határidővel intézkedésre
hívja fel az érintett szervezeti egység vezetőjét.
d) Az  utóellenőrzést követően 8 napon belül ellenőrzi az  intézkedés végrehajtását, az  intézkedés elmaradása
vagy nem megfelelő teljesítése esetén tájékoztatja a  kirendeltség igazgatót és javaslatot tesz munkáltatói
intézkedésre.
(2) A megyei adatvédelmi felelős évente – ellenőrzési terv alapján – ellenőrzi, hogy a fenntartott intézmények a közérdekű
adatok igénylése tekintetében az  Infotv.-ben előírt kötelezettségüknek eleget tesznek-e. Az  ellenőrzésről
jegyzőkönyvet készít.
a) Hiányosság észlelése esetén 15 napon belül, 15 napos határidővel intézkedésre hívja fel az érintett szervezeti
egység vezetőjét.
b) Az  intézkedési határidő leteltét követően, az  intézkedés teljesítésének ellenőrzésére, 15 napon belül
utóellenőrzést végez. A hiányosság további fennállása esetén 8 napon belül, 8 napos határidővel intézkedésre
hívja fel az érintett szervezeti egység vezetőjét.
c) Az  utóellenőrzést követően 8 napon belül ellenőrzi az  intézkedés végrehajtását, az  intézkedés elmaradása
vagy nem megfelelő teljesítése esetén tájékoztatja a  kirendeltség igazgatót és javaslatot tesz munkáltatói
intézkedésre.
15. Átmeneti és záró rendelkezések 30. § (1) Ez az utasítás a közzétételét követő napon lép hatályba.
 (2) Hatályát veszti a közérdekű adatok megismerésének és a kötelezően közzéteendő adatok nyilvánosságra hozatalának
rendjéről szóló 1/2017. (IX. 29.) SZGYF utasítás.
 (3) Az utasítás rendelkezéseit a folyamatban lévő ügyekre is alkalmazni kell.
 (4) Az  elektronikusan kötelezően közzéteendő adatokkal kapcsolatos honlap kialakítási, adatfeltöltési, adatvédelmi
feladatokat a jelen utasítás hatálybalépését követő 30 napon belül kell teljeskörűen elvégezni.
 (5) Jelen utasítás előkészítése és aktualizálása az adatvédelmi tisztviselő feladata.
Bátori Zsolt s. k.,
 főigazgató


text:
1359/2011. (XI. 5.) Korm. határozata a Magyar Köztársaság Kormánya és az Üzbég Köztársaság Kormánya között a gazdasági együttműködésről szóló megállapodás szövegének végleges megállapítására adott felhatalmazásról.
A Kormány 1. egyetért a Magyar Köztársaság Kormánya és az Üzbég Köztársaság Kormánya között a gazdasági együttműködésről
szóló megállapodás (a továbbiakban: megállapodás) bemutatott szövegével;
2. felhatalmazza a nemzetgazdasági minisztert vagy az általa kijelölt személyt a megállapodás bemutatott szövegének
– a jóváhagyás fenntartásával történő – végleges megállapítására;
3. felhívja a külügyminisztert, hogy a megállapodás szövege végleges megállapításához szükséges meghatalmazási
okiratot adja ki;
4. jóváhagyja a megállapodás kihirdetéséről szóló kormányrendelet tervezetét, és elrendeli a megállapodás végleges
szövegének megállapítását követően annak a Magyar Közlönyben történő kihirdetését.
Orbán Viktor s. k.,
miniszterelnök


text:
1427/2014. (VII. 30.) Korm. határozata az MKB Bank Zrt. társasági részesedésének megszerzése érdekében szükséges intézkedésekről.
A Kormány
 1. meghallgatta és tudomásul vette a  Magyar Nemzeti Bank elnökének az  MKB Bank Zrt., (cégjegyzékszáma:
Cg. 01-10-040952, székhelye: 1056 Budapest, Váci u. 38.) piaci helyzetéről szóló értékelését;
 2. az 1.  pont szerinti értékelés alapján egyetért az  MKB Bank Zrt.-nek a  Bayerische Landesbank tulajdonában lévő
225 489 993 darab részvényének legfeljebb 17 100,0 millió forint értékben az állam javára történő megvásárlásával;
 3. tudomásul veszi a  részvények megvásárlásával kapcsolatban a  felek által 2014. július 22-én aláírt, a  jogügylet
lényeges feltételeit tartalmazó – „A Bayerische Landesbank MKB Bank Zrt.-ben való részesedésének Magyar Állam
számára történő értékesítésének főbb szerződéses feltételei” című – dokumentumot;
4. megállapítja, hogy az MKB Bank Zrt. megvásárlása az 1. pont szerinti értékelés alapján az állam érdekeinek megfelel;
 5. felhívja a nemzeti fejlesztési minisztert, hogy gondoskodjon a  részvény adás-vételi megállapodás 3. pont szerinti
dokumentumban foglalt feltételek szerinti Magyar Állam nevében történő megkötéséről;
Felelős: nemzeti fejlesztési miniszter
Határidő: azonnal
6. az államháztartásról szóló 2011.  évi CXCV.  törvény (a  továbbiakban: Áht.) 33.  § (1)  bekezdésében biztosított
jogkörében eljárva a  Magyarország 2013.  évi központi költségvetéséről szóló 2012.  évi CCIV.  törvény
(a továbbiakban: Kvtv.) 1. melléklet XLIII. Az állami vagyonnal kapcsolatos bevételek és kiadások fejezet, 2. Az állami
vagyonnal kapcsolatos kiadások cím címrendjét az  1. Felhalmozási jellegű kiadások alcím, 4. Állami tulajdoni
részesedések növekedését eredményező kiadások jogcímcsoporton belül a  6. Az  MKB Bank Zrt. részesedésének
megvásárlásával kapcsolatos kiadások jogcímmel egészíti ki;
7. az Áht. 21.  § (6)  bekezdésében biztosított jogkörében eljárva 17  100,0 millió forint egyszeri átcsoportosítását
rendeli el elszámolási, a  fel nem használt rész tekintetében visszatérítési kötelezettséggel a  Kvtv. 1.  melléklet
XI.  Miniszterelnökség fejezet, 17. Rendkívüli kormányzati intézkedések cím terhére, a  Kvtv. 1.  melléklet
XLIII.  Az  állami vagyonnal kapcsolatos bevételek és kiadások fejezet, 2. Az  állami vagyonnal kapcsolatos kiadások
cím, 1. Felhalmozási jellegű kiadások alcím, 4. Állami tulajdoni részesedések növekedését eredményező kiadások
jogcímcsoport, 6. Az  MKB Bank Zrt. részesedésének megvásárlásával kapcsolatos kiadások jogcím javára
az 1. melléklet szerint;
Az átcsoportosítás tekintetében
Felelős: nemzetgazdasági miniszter
Határidő: azonnal Az elszámolás és a visszatérítési kötelezettség tekintetében
Felelős: nemzeti fejlesztési miniszter
Határidő: 2014. október 31.
8. egyetért azzal, hogy hitelintézetben az állam javára történő társasági részesedésszerzésre és annak elidegenítésére
vonatkozó kormányzati döntések meghozatalára a Magyar Nemzeti Bank elnökének a hitelintézet piaci helyzetéről
szóló értékelésének figyelembevételével kerüljön sor.
Orbán Viktor s. k.,
 miniszterelnök


text:
317/2008. (X. 30.) OVB határozata.  Az Országos Választási Bizottság – a 2008. október 20-án megtartott ülésén – a választási eljárásról szóló 1997. C. törvény (a továbbiakban: Ve.) 124/A. § (3) bekezdésének b) pontjában foglalt hatáskörében eljárva Sz. I. magánszemély által benyújtott országos népszavazási kezdeményezés tárgyában meghozta a következő
határozatot: Az Országos Választási Bizottság az aláírásgyűjtő ív
mintapéldányának hitelesítését megtagadja.
A határozat ellen – a Magyar Közlönyben való közzétételét követő 15 napon belül – az Alkotmánybírósághoz
címzett kifogást lehet benyújtani az Országos Választási
Bizottságnál (1051 Budapest, Nádor u. 2.; levélcím: 1903
Budapest, Pf. 314; fax: 06-1-441-1729).
Indokolás I. A beadványozó 2008. szeptember 25-én aláírásgyűjtő
ív mintapéldányát nyújtotta be az Országos Választási
Bizottsághoz hitelesítés céljából. Az aláírásgyűjtő íven a
következő kérdés szerepelt:
„Egyetért-e Ön azzal, hogy a 20000 Ft-os szabálysértési
összeghatár 0 Ft-ra módosuljon?”
Az országos népszavazásról és népi kezdeményezésről
szóló 1998. évi III. törvény (a továbbiakban: Nsztv.)
13. §-ának (1) bekezdése értelmében a népszavazásra feltett konkrét kérdést úgy kell megfogalmazni, hogy arra
egyértelműen lehessen válaszolni. A kezdeményezés sem
a választópolgárok, sem a jogalkotó számára nem egyértelmű, mivel nem határozható meg, mely szabálysértések
összeghatárait kívánja meghatározni.
Mindezekre tekintettel az Országos Választási Bizottság az aláírásgyűjtő ív mintapéldányának hitelesítését
megtagadja.
II. A határozat az Nsztv. 2. §-án, 10. §-ának c) pontján,
13. §-ának (1) bekezdésén, a jogorvoslatról szóló tájékoztatás a Ve. 130. §-ának (1) bekezdésén alapul.
Dr. Szigeti Péter s. k.,
az Országos Választási Bizottság elnöke


text:
1448/2017. (VII. 10.) Korm. határozata a Határtalanul! Programról.
A Kormány egyetért a Határtalanul! Program továbbfejlesztésének koncepciójával és az abban foglaltak ütemezett
megvalósítása érdekében felhívja a  nemzetgazdasági minisztert, hogy – az  emberi erőforrások miniszterével
együttműködésben – gondoskodjon a  Határtalanul! Program továbbfejlesztéséhez szükséges 1300,0 millió forint
egyszeri támogatás biztosításáról a  Magyarország 2017. évi központi költségvetéséről szóló 2016. évi XC. törvény
1. melléklet XX. Emberi Erőforrások Minisztériuma fejezet 20. Fejezeti kezelésű előirányzatok cím 5. Egyéb feladatok
támogatása alcím 18. Határon túli oktatási és kulturális feladatok támogatása jogcímcsoport 3. Határtalanul!
Program támogatása jogcím javára.
Felelős: nemzetgazdasági miniszter
emberi erőforrások minisztere Határidő: 2017. július 31.
Orbán Viktor s. k.,
 miniszterelnök


text:
312/2017. (VIII. 21.) KE határozata rendkívüli és meghatalmazott nagykövet kinevezéséről.
Az Alaptörvény 9.  cikk (4)  bekezdés b)  pontja alapján – a  külgazdasági és külügyminiszter előterjesztésére –
dr. Erdődi Ákos Csabát kinevezem rendkívüli és meghatalmazott nagykövetté.
Budapest, 2017. május 5. Áder János s. k.,
 köztársasági elnök


text:
2027/2017. (XII. 22.) Korm. határozata a XLIII. Az állami vagyonnal kapcsolatos bevételek és kiadások fejezeten belüli előirányzat-átcsoportosításról.
A Kormány az államháztartásról szóló 2011. évi CXCV. törvény 33. § (2) bekezdésében biztosított jogkörében eljárva
az 1. melléklet szerinti átcsoportosítást rendeli el.
Felelős: nemzetgazdasági miniszter
nemzeti fejlesztési miniszter Határidő: azonnal
Orbán Viktor s. k.,
 miniszterelnök


text:
1161/2009. (IX. 17.) Korm. határozata az állami és magánszektor közötti fejlesztési, illetve szolgáltatási együttműködés (PPP) újszerű formáinak alkalmazásáról szóló 2028/2007. (II. 28.) Korm. határozat hatályon kívül helyezéséről.
1. Az állami és magánszektor közötti fejlesztési, illetve szolgáltatási együttműködés (PPP) újszerű formáinak
alkalmazásáról szóló 2028/2007. (II. 28.) Korm. határozat hatályát veszti.
2. Ez a határozat a közzétételét követő hónap első napján lép hatályba, és a hatálybalépését követő napon hatályát
veszti.
Bajnai Gordon s. k.,
miniszterelnök


text:
17/2018. (II. 14.) Korm. rendelete Pécs (Sopianae) ókeresztény temetője világörökségi kezelési tervéről.
A Kormány a  világörökségről szóló 2011. évi LXXVII. törvény 14.  § (1)  bekezdés e)  pontjában kapott felhatalmazás alapján,
az Alaptörvény 15. cikk (1) bekezdésében meghatározott feladatkörében eljárva a következőket rendeli el:
1. § E rendelet alkalmazásában
1. kiemelkedő egyetemes érték: Pécs (Sopianae) ókeresztény temetője vonatkozásában az UNESCO Világörökség
Bizottság 2013. évi ülésszakán a 37 COM 8E számú döntéssel elfogadott meghatározása szerinti tartalom;
2. attribútum: világörökségi helyszínen kiemelkedő egyetemes értéket hordozó tényező, a  kiemelkedő
egyetemes értéket megtestesítő, kifejező fizikai elem, anyagi és nem anyagi jelenség vagy folyamat.
2. § A  világörökségi kezelési terv hatálya kiterjed Pécs (Sopianae) ókeresztény temetője világörökségi terület
1. mellékletben meghatározott területére.
3. § Az 1. mellékletben meghatározott világörökségi terület világörökségi kezelési tervét a 2. melléklet tartalmazza.
4. § Ez a rendelet a kihirdetését követő 8. napon lép hatályba.
Orbán Viktor s. k.,
 miniszterelnök


text:
17/2009. (VII. 1.) SZMM utasítása a rehabilitációs rendszer koordinálásáért felelős miniszteri biztosról.
A központi államigazgatási szervekről, valamint a Kormány tagjai és az államtitkárok jogállásáról szóló 2006. évi
LVII. törvény 32. §-a (1) bekezdésére figyelemmel az
alábbi utasítást adom ki:
1. § A szociális és munkaügyi miniszter (a továbbiakban:
miniszter) a megváltozott munkaképességű és fogyatékos
személyek ellátórendszerei korszerűsítése fő irányát képező rehabilitációs rendszer szervezeti kereteinek, működési feltételeinek kialakításával, működtetésével, koordinálásával kapcsolatos feladatok ellátásával – 2009. április
23-tól hat hónap időtartamra – miniszteri biztosként
dr. Mészáros Miklóst, a Szociális és Munkaügyi Minisztérium politikai főtanácsadóját bízza meg.
2. § (1) A miniszteri biztos a rehabilitációs rendszerrel összefüggésben
a) ellátja
aa) a munkaképesség interdiszciplináris felmérésével (állapot- és képességvizsgálatok) összefüggő szabályozási, finanszírozási, intézményrendszer-fejlesztési feladatokkal,
ab) a munkaképesség felmérését követő egyéni rehabilitációs terv készítésével, illetve az ágazati rehabilitációs
szolgáltatások koordinálásával (rehabilitáció menedzser-hálózat kialakításával) összefüggő szabályozási, finanszírozási, intézményrendszer-fejlesztési feladatokkal,
ac) a mentálhigiénés, az elemi és a szociális, a képzési
(szak- és felnőttképzési, egyéb képzési), a foglalkozási rehabilitációs rendszerekben megvalósuló rehabilitációs
szolgáltatások szabályozási, finanszírozási, intézmény-,
szolgáltatás- és ellátás-fejlesztési feladatokkal,
ad) a szociális intézményekben munka-rehabilitációs,
illetve fejlesztő felkészítő foglalkoztatás keretében, az
alap-, rehabilitációs és kiemelt tanúsítvánnyal rendelkező
akkreditált foglalkoztatóknál (ide értve a védett szervezeti
szerződéssel rendelkező foglalkozatókat is) és a nyílt munkaerő-piaci munkaadóknál megvalósuló foglalkoztatás
ösztönzésének szabályozási, finanszírozási, intézmény-,
szolgáltatás- és ellátás-fejlesztési feladatokkal,
ae) a komplex rehabilitációban (felmérés, rehabilitáció,
foglalkoztatás) résztvevő szakemberek alap- és továbbképzési rendszerének kialakításával,
af) az egységes rokkantsági, fogyatékossági információs rendszer kialakításával,
ag) a rokkantsági nyugdíj-rendszer átalakításával,
ah) a szociális, illetve a foglalkoztatáspolitikai célokhoz
igazodó egészségpolitika kérdéseivel,
ai) a fenti feladatokhoz kapcsolódó európai uniós pro
jektek összhangjának megteremtésével
összefüggő koordinációs feladatokat.
b) véleményezi a feladatkörébe tartozó, miniszter elé
aláírásra beterjesztett szakmai javaslatokat, előterjesztéseket,
jogszabálytervezeteket és egyéb döntési javaslatokat.
(2) A miniszteri biztos feladatait az általa vezetett Rehabilitációs Projektiroda közreműködésével látja el.
(3) A miniszteri biztos koordinációs feladatainak végrehajtását a 13 tagból álló Szakmai Konzultatív Testület (a
továbbiakban: Testület) segíti, amelynek tagjai:
a) a rehabilitációs rendszer koordinálásért felelős miniszteri biztos,
b) az Esélyegyenlőségi Szakállamtitkárság Fogyatékosságügyi és Rehabilitációs Főosztályának egy kijelölt
képviselője,
c) a Szociálpolitikai Szakállamtitkárság
ca) Családi és Szociális Szolgáltatások Főosztályának,
valamint
cb) Pénzbeli Ellátási és Nyugdíjbiztosítási Főosztá lyának
egy-egy kijelölt képviselője,
d) a Foglalkoztatási és Képzési Szakállamtitkárság
da) Foglalkoztatási Főosztályának,
db) Felnőttképzési és Szakképzési Főosztályának és
dc) Alapkezelési Főosztályának
egy-egy kijelölt képviselője,
e) az általános jogkörű Államtitkárság Tervezési és Fej
lesztési Főosztályának egy kijelölt képviselője,
f) az Országos Nyugdíjbiztosítási Főigazgatóság egy
képviselője
g) a Foglalkoztatási és Szociális Hivatal egy képvise
lője,
h) az Országos Rehabilitációs és Szociális Szakértői In
tézet egy képviselője,
i) az Országos Fogyatékosügyi Tanács egy delegált kép
viselője, valamint
j) a Rehabilitációs Párbeszéd Bizottság egy képviselője.
(4) A Testületet elnöki feladatait a rehabilitációs rendszer
koordinálásáért felelős miniszteri biztos látja el. A Testület üléseit szükség szerint, de legalább évi 4 alkalommal
tartja. A Testület működési (ügyrendjét) maga alakítja ki,
melyet miniszter hagy jóvá.
(5) A miniszteri biztos feladatkörében információkat
kérhet, javaslatokat fogalmaz meg, és – a szakterületért
felelős állami vezető útján – intézkedéseket kezdeményezhet. 3. §
(1) A miniszteri biztos tevékenységét közvetlenül a miniszternek alárendelten végzi.
(2) A miniszteri biztos a miniszteri értekezleteken, az
államtitkári értekezleteken, a szakmai vezetői értekezleteken, a feladatkörét érintő szakállamtitkári értekezleteken
állandó meghívottként vesz részt.
(3) A miniszteri biztos a feladatkörét érintő előterjesztéseket, döntési javaslatokat, jogszabály-tervezeteket a miniszter elé aláírásra kerülő anyagokat a Szociális és Munkaügyi Minisztérium Szervezeti és Működési Szabályzatáról szóló 20/2008. (MüK. 12.) SZMM utasításban szabályozott formában és határidőben kapja kézhez.
4. § Ez az utasítás 2009. április 23-án lép hatályba.
Dr. Herczog László s. k.,
szociális és munkaügyi miniszter


text:
2019. LXI. törvény a közigazgatási bíróságokról szóló törvény hatálybalépésének elhalasztásáról.
1. § Hatályát veszti a  közigazgatási bíróságokról szóló törvény hatálybalépéséről és egyes átmeneti szabályokról szóló
2018. évi CXXXI. törvény (a továbbiakban: Átmtv.).
2. § Az Átmtv. 2.  § (1)  bekezdése, 6.  § (1)  bekezdése, valamint 7.  § (1)  bekezdése alapján megtett nyilatkozatok
hatályukat vesztik.
3. § Ez a törvény a kihirdetését követő napon lép hatályba.
4. § E törvény 1. §-a és 2. §-a az Alaptörvény 25. cikk (8) bekezdése alapján sarkalatosnak minősül.
Áder János s. k., Lezsák Sándor s. k.,
 köztársasági elnök az Országgyűlés alelnöke


text:
2005. CXVII. törvény az Országos Rádió és Televízió Testület 2004. költségvetésének végrehajtásáról.
Az Országgyűlés az Országos Rádió és Televízió Testület 2004. évi költségvetéséről szóló 2003. évi CXVII. számú törvényben meghatározott költségvetése végrehajtásáról a következő törvényt alkotja:
A főösszegek alakulása 1. § (1) Az Országgyűlés az Országos Rádió és Televízió Testület (a továbbiakban: ORTT) 2004. évi költségvetése végrehajtását 1 168,329 M Ft, azaz egymilliárdegyszázhatvannyolcmillió-háromszázhuszonkilencezer
forint bevétellel és 1 124,260 M Ft, azaz egymilliárd-egyszázhuszonnégymillió-kettőszázhatvanezer forint kiadással jóváhagyja.
(2) Az ORTT 2004. évi költségvetése végrehajtásának
mérlegét e törvény 1. és 2. számú melléklete tartalmazza.
A bevételek részletezése 2. § (1) Az ORTT általános működési és felhalmozási kiadásainak fedezetére, a Műsorszolgáltatási Alap által – a rádiózásról és televíziózásról szóló 1996. évi I. törvény (a továbbiakban: Rtv.) 84. § (2) és (3) bekezdése alapján – átutalt összes támogatás 860,800 M Ft, azaz nyolcszázhatvanmillió-nyolcszázezer forint.
(2) Az ORTT intézményi működési bevétele 16,939 M Ft,
azaz tizenhatmillió-kilencszázharminckilencezer forint.
(3) Az előző években képzett pénzmaradvány elszámolt
bevétele 44,043 M Ft, azaz negyvennégymillió-negyvenháromezer forint.
(4) A Műsorszolgáltatási Alaptól átvett pénzeszköz
244,570 M Ft, azaz kettőszáznegyvennégymillió-ötszázhetvenezer forint, a képzési céltámogatás 0,427 M Ft, azaz
négyszázhuszonhétezer forint.
(5) A lakáskölcsön törlesztés befolyt összegéből bevételként elszámolt összeg 1,550 M Ft, azaz egymillióötszázötvenezer forint.
A törvényt az Országgyűlés a 2005. október 24-i ülésnapján fogadta el.
A kiadások részletezése 3. § (1) Az ORTT általános működési kiadásai összesen
1 020,642 M Ft, azaz egymilliárd-húszmillió-hatszáznegyvenkettőezer forint, a felhalmozási kiadás 103,618 M
Ft, azaz egyszázhárommillió-hatszáztizennyolcezer forint.
(2) A működési kiadásokból 582,567 M Ft, azaz ötszáznyolcvankétmillió-ötszázhatvanhétezer forint a személyi
juttatás, 191,783 M Ft, azaz egyszázkilencvenegymillió-hétszáznyolcvanháromezer forint a munkaadókat
terhelő járulék és 246,292 M Ft, azaz kettőszáznegyvenhatmillió-kettőszázkilencvenkettőezer forint a dologi kiadás.
A pénzmaradvány jóváhagyása 4. § (1) Az Országgyűlés az ORTT 2004. évi módosított
pénzmaradványát az éves mérleg források oldalán szereplő összegével egyezően 44,069 M Ft, azaz negyvennégymillió-hatvankilencezer forint értékben hagyja jóvá.
(2) A pénzmaradvány összege a 2004. évi kötelezettségvállalások 2005. évre áthúzódó pénzügyi teljesítésének fedezetére használható fel.
Költségvetésen kívüli ORTT kezelésű bevételek
és kiadások alakulása
5. § (1) Az ORTT költségvetésen kívüli, ORTT kezelésű 2004. évi bevétele 8 033,381 M Ft, azaz nyolcmilliárdharminchárommillió-háromszáznyolcvanegyezer forint.
(2) Az ORTT költségvetésen kívüli, ORTT kezelésű
2004. évi kiadása 7 969,542 M Ft, azaz hétmilliárdkilencszázhatvankilencmillió-ötszáznegyvenkettőezer forint.
(3) Az (1) bekezdésben megállapított bevételek és a
(2) bekezdésben megállapított kiadások részletezését
e törvény 3. és 4. számú melléklete tartalmazza.
A Műsorszolgáltatási Alap költségvetésének
végrehajtása 6. § Az Országgyűlés az Rtv. 32. §-ában és a 77. §
(6) bekezdésében foglaltaknak megfelelően az ORTT zárszámadásának mellékleteként jóváhagyja a Műsorszolgáltatási Alap 2004. évi költségvetése végrehajtásának mérlegét (5. számú melléklet).
Záró rendelkezés 7. § Ez a törvény a kihirdetését követő 8. napon lép
hatályba.
Sólyom László s. k., Dr. Szili Katalin s. k.,
a Köztársaság elnöke az Országgyűlés elnöke


text:
42/2010. (XII. 20.) VM rendelete a bioüzemanyag alapanyaga fenntartható termelésének területi lehatárolásával kapcsolatos részletes szabályok megállapításáról.
A megújuló energia közlekedési célú felhasználásának előmozdításáról és a közlekedésben felhasznált energia üvegházhatású
gázkibocsátásának csökkentéséről szóló 2010. évi CXVII. törvény 13. § (4) bekezdésében kapott felhatalmazás alapján, az egyes
miniszterek, valamint a Miniszterelnökséget vezető államtitkár feladat- és hatásköréről szóló 212/2010. (VII. 1.) Korm. rendelet 94. §
a) pontjában meghatározott feladatkörömben eljárva a következőket rendelem el:
1. § Bioüzemanyagok alapanyagául szolgáló biomasszát azon a szántó művelési ágba sorolt, alapértelmezett területen
lehet termelni, amelyre a 2008. évben egységes területalapú támogatási kérelmet nyújtottak be, és nem minősül
a 2. §-ban felsorolt érzékeny területnek. 2. § (1) Biomassza termelésére nem vehetők igénybe – a földterület jelenlegi besorolására tekintet nélkül – a 2008 januárjában
vagy azt követően a következők szerint érzékenynek minősülő földterületek:
a) a biológiai sokféleség szempontjából nagy értéket képviselő őshonos fafajokból álló erdő és egyéb természeti
vagy természetközeli erdős területek, ahol nem láthatók emberi tevékenység egyértelmű jelei, és az ökológiai
folyamatokat nem zavarták meg jelentős mértékben; b) olyan – a biológiai sokféleség szempontjából nagy értéket képviselő – területek, amelyek
ba) természetvédelmi oltalom alatt álló vagy védelem alá vonásra kijelölt területek, Natura 2000 területek,
bb) ritka vagy veszélyeztetett ökoszisztémák vagy fajok védelmére szolgáló, nemzetközi megállapodások által
elismert területek, vagy olyan területek, amelyek kormányközi szervezetek vagy a Nemzetközi
Természetvédelmi Unió által készített jegyzékekben szerepelnek; c) a biológiai sokféleség szempontjából nagy értéket képviselő nagy biodiverzitású gyepterületek, és amelyek
ca) természetes gyepterületek, és emberi beavatkozás nélkül e területek olyan gyepterületek maradnának,
amelyek megőrzik természetes fajösszetételüket, ökológiai jellemzőiket és folyamataikat,
cb) mesterséges, nagy fajgazdagságot mutató és nem degradálódott gyepterületek, amelyek emberi
beavatkozás nélkül nem maradnának gyepterületek; d) jelentős szénkészletekkel rendelkező földterületek, amelyek
da) vizes élőhelyek, tartósan vagy az év jelentős részében vízzel borított vagy vízzel átitatott földterületek,
db) összefüggő, több mint egy hektárra kiterjedő, öt méternél magasabb fákkal és 30%-ot meghaladó
lombkorona-fedettséggel, illetve e küszöbértékeket az adott helyen elérni képes fákkal borított
erdőterületek, dc) egy hektárnál nagyobb kiterjedésű földterületek öt méternél magasabb fákkal és 10–30% közötti
lombkorona-fedettséggel, illetve e küszöbértékeket az adott helyen elérni képes fákkal borított
erdőterületek; e) tőzeges ősláp földterületek. (2) Nem kell alkalmazni az (1) bekezdés
a) b) pontjának rendelkezéseit, ha a nyersanyagtermelés nem ellentétes a természetvédelmi kijelölést megalapozó
célokkal; b) c) pont cb) pontjának rendelkezéseit, ha a gyepterületi besorolás megőrzéséhez a nyersanyag betakarítása
szükséges; c) d) pontjának rendelkezéseit, ha a terület a nyersanyag kitermelésének időpontjában a 2008 januárjában meglevő
besorolással megegyező besorolású volt; d) e) pontjának rendelkezéseit, ha a biomassza termelése és betakarítása nem jár együtt a korábban lecsapolatlan
talaj lecsapolásával. 3. § Ez a rendelet 2011. január 1-jén lép hatályba.
4. § Ez a rendelet a) a megújuló energiaforrásból előállított energia támogatásáról, valamint a 2001/77/EK és a 2003/30/EK irányelv
módosításáról és azt követő hatályon kívül helyezéséről szóló 2009. április 23-i 2009/28/EK európai parlamenti és
tanácsi irányelv 17. cikkének, továbbá b) a benzinre, a dízelolajra és a gázolajra vonatkozó követelmények, illetőleg az üvegházhatású kibocsátott gázok
mennyiségének nyomon követését és mérséklését célzó mechanizmus bevezetése tekintetében a 98/70/EK
irányelv módosításáról, a belvízi hajókban felhasznált tüzelőanyagokra vonatkozó követelmények tekintetében
az 1999/32/EK irányelv módosításáról, valamint a 93/12/EGK irányelv hatályon kívül helyezéséről szóló 2009.
április 23-i 2009/30/EK európai parlamenti és tanácsi irányelv 1. cikk 6. pontjának
való megfelelést szolgálja. Dr. Fazekas Sándor s. k.,
vidékfejlesztési miniszter


text:
1694/2017. (IX. 22.) Korm. határozata a Stipendium Hungaricum ösztöndíjprogram támogatásáról.
A Kormány
 1. egyetért a Magyarországon tanulmányokat végzett külföldi hallgatók részére szóló Alumni Hálózat létrehozásával,
 2. felhívja a  nemzetgazdasági minisztert és az  emberi erőforrások miniszterét, hogy 2018. évtől gondoskodjanak
az 1. pont szerinti Alumni Hálózat fenntartásához és az ehhez kapcsolódó programok megrendezéséhez szükséges
összesen 50 000 ezer forint forrás biztosításáról a  XX. Emberi Erőforrások Minisztériuma fejezetben az  alábbiak
szerint:
a) a 2018. évben 22 678 375 forint,
b) a 2019. évben 3 020 500 forint,
c) a 2020. évben 22 678 375 forint,
d) a 2021. évben 1 622 750 forint,
Felelős: nemzetgazdasági miniszter
 emberi erőforrások minisztere
Határidő: a  2018. évben a  felmerülés ütemében, a  2019., 2020. és 2021. években az  éves központi
költségvetési tervezés során
 3. felhívja az emberi erőforrások miniszterét, hogy vizsgálja meg a Stipendium Hungaricum ösztöndíjjal magyarországi
felsőoktatási intézményekben tanuló külföldi hallgatók részére magyar mint idegen nyelv kurzus bevezetését.
Felelős: emberi erőforrások minisztere
Határidő: 2017. október 31.
Orbán Viktor s. k.,
 miniszterelnök


text:
93/2013. (II. 27.) KE határozata államtitkári kinevezésről.
Az Alaptörvény 9. cikk (4) bekezdés j) pontja és a központi államigazgatási szervekről, valamint a Kormány tagjai és
az államtitkárok jogállásáról szóló 2010. évi XLIII. törvény 52. § (2) bekezdése alapján – a miniszterelnök javaslatára –
Balatoni Mónikát 2013. február 28-ai hatállyal a Közigazgatási és Igazságügyi Minisztérium államtitkárává kinevezem.
Budapest, 2013. február 22. Áder János s. k.,
köztársasági elnök


text:
1746/2014. (XII. 15.) Korm. határozata a költségvetési szervek és az egyházi jogi személyek foglalkoztatottjainak 2014. kompenzációjához nyújtott támogatással összefüggő előirányzat-átcsoportosításról.
A Kormány a  Magyarország 2014.  évi központi költségvetéséről szóló 2013.  évi CCXXX.  törvény (a  továbbiakban:
Kvtv.) 5.  § (1)  bekezdésében foglaltak, valamint az  államháztartásról szóló 2011.  évi CXCV.  törvény
33.  §  (1)  bekezdése alapján, költségvetési szerveknél és az  egyházi jogi személyeknél foglalkoztatottak
2014.  évi kompenzációjának elszámolása keretében a  Kvtv. 1.  melléklet X. Igazságügyi Minisztérium  fejezet,
24. Céltartalékok  cím, 2. Közszférában foglalkoztatottak bérkompenzációja alcím terhére 170 285 ezer forint
átcsoportosítását, javára 2 887 117 ezer forint visszarendezését rendeli el, az 1. melléklet szerint.
Felelős: nemzetgazdasági miniszter
 érintett fejezeteket irányító szervek vezetői
Határidő: azonnal
Orbán Viktor s. k.,
 miniszterelnök


text:
1248/2013. (V. 9.) Korm. határozata a vitorlás sportközpont létrehozásához szükséges intézkedésekről.
A Kormány
 1. felhívja a  nemzeti fejlesztési minisztert, az  emberi erőforrások miniszterét és a  közigazgatási és igazságügyi
minisztert, hogy az  arra jogosult szervezetek útján intézkedjenek a  Balatonfüred, Széchenyi u. 10. szám alatt
található 79/3, valamint a  Balatonfüred, Névtelen tér 71/5 helyrajzi számú ingatlanok fennálló vagyonkezelési
szerződésének megszüntetése, valamint az ingatlanoknak a Zánka–Új Nemzedék Központ Nonprofit Közhasznú Kft.
vagyonkezelésbe adásáról vitorlás sportközpont létrehozása érdekében;
Felelős: nemzeti fejlesztési miniszter
emberi erőforrások minisztere
közigazgatási és igazságügyi miniszter
Határidő: 2013. május 31. 2. egyetért a  Balatonfüred, Széchenyi u. 10. szám alatt található 79/3, valamint a  Balatonfüred, Névtelen tér 71/5
helyrajzi számú ingatlanok sportcélú használatával, valamint azzal, hogy a  vagyonkezelő ezen ingatlanokból
származó hasznai a vitorlás sport tevékenység támogatására, fejlesztésére kerüljenek felhasználásra.
Orbán Viktor s. k.,
 miniszterelnök


text:
1567/2012. (XII. 6.) Korm. határozata a rendkívüli kormányzati intézkedésekre szolgáló tartalékból történő előirányzat-átcsoportosításról.
A Kormány az államháztartásról szóló 2011. évi CXCV. törvény 21. § (6) bekezdése alapján a Holocaust Dokumentációs
Központ és Emlékgyűjtemény Közalapítvány támogatására 90,0 millió forint 1. melléklet szerinti átcsoportosítását
rendeli el elszámolási, a fel nem használt rész tekintetében visszafizetési kötelezettséggel a Magyarország 2012. évi
központi költségvetéséről szóló 2011. évi CLXXXVIII. törvény (a továbbiakban: Kvtv.) 1. melléklet X. Közigazgatási és
Igazságügyi Minisztérium fejezet, 20. Fejezeti kezelésű előirányzatok cím, 3. Államháztartáson kívüli szervezetek
támogatása alcím, 22. Holocaust Dokumentációs Központ és Emlékgyűjtemény Közalapítvány jogcímcsoport javára, a
Kvtv. 1. melléklet XI. Miniszterelnökség fejezet, 3. Rendkívüli kormányzati intézkedések cím terhére.
Felelős: átcsoportosításért: nemzetgazdasági miniszter Határidő: azonnal Felelős: elszámolásért és a visszafizetési kötelezettségért: közigazgatási és igazságügyi miniszter
Határidő: 2012. december 31. Orbán Viktor s. k.,
miniszterelnök


text:
5/2013. (VII. 3.) HM rendelete az egyes külföldi fegyveres erőket, nemzetközi katonai parancsnokságokat és azok állományát megillető egyes adómentességek fennálltának igazolásával kapcsolatos eljárási szabályokról.
A Magyar Köztársaság területén szolgálati céllal tartózkodó külföldi fegyveres erők, valamint a  Magyar Köztársaság területén
felállított nemzetközi katonai parancsnokságok és állományuk nyilvántartásáról, valamint jogállásukhoz kapcsolódó egyes
rendelkezésekről szóló 2011. évi XXXIV. törvény 17.  § c)  pontjában kapott felhatalmazás alapján, a  honvédelemről és
a  Magyar Honvédségről, valamint a  különleges jogrendben bevezethető intézkedésekről szóló 2011. évi CXIII. törvény egyes
rendelkezéseinek végrehajtásáról szóló 290/2011. (XII. 22.) Korm. rendelet 2. § (1) bekezdésében meghatározott feladatkörömben
eljárva, a következőket rendelem el:
1. § (1) Az e rendeletben foglaltakat kell alkalmazni
a) a Magyarország területén szolgálati céllal tartózkodó, az  Észak-atlanti Szerződés Szervezete tagállamának
fegyveres erejét az általános forgalmi adóról szóló 2007. évi CXXVII. törvény (a  továbbiakban: Áfatv.) 107. §
(1) bekezdés c) pontja alapján megillető általános forgalmi adó alóli mentesség, valamint a jövedéki adóról és
a  jövedéki termékek forgalmazásának különös szabályairól szóló 2003. évi CXXVII. törvény (a továbbiakban:
Jöt.) 13. § (1) bekezdés f ) pontja, továbbá 53. § (1) bekezdésének a) pontja alapján megillető jövedéki adó
alóli,
b) a Magyarország területén szolgálati céllal tartózkodó, a  Békepartnerség részes államainak fegyveres erejét
az  1995. évi CII. törvénnyel kihirdetett, az  Észak-atlanti Szerződés részes államai és a  ,,Békepartnerség” más
résztvevő államai közötti, fegyveres erőik jogállásáról szóló Megállapodás és annak Kiegészítő Jegyzőkönyve
alapján, a fegyveres erő és polgári állomány szolgálati járműveiben, légijárműveiben és hajóiban felhasznált
üzemanyag-, olaj- és kenőanyag-ellátás tekintetében, a  Jöt. 47/B.  § szerint megillető jövedéki adó alóli,
valamint az Áfatv. 107. § (5) bekezdése alapján megillető általános forgalmi adó alóli,
c) a Magyarország területén szolgálati céllal tartózkodó külföldi fegyveres erőt vagy annak katonai vagy polgári
állományának tagjait törvényben kihirdetett nemzetközi szerződés alapján megillető általános forgalmi adó
és jövedéki adó alóli,
d) az Amerikai Egyesült Államok Magyarországon szolgálati céllal tartózkodó fegyveres ereje tagjait és azok
hozzátartozóit az  1997. évi XLIX. törvénnyel kihirdetett, a  Magyar Köztársaság Kormánya és az  Egyesült
Államok Kormánya közötti, az  Egyesült Államok Fegyveres Erőinek a  Magyar Köztársaság területén történő
tevékenységéről szóló Megállapodás 5.2. cikke alapján megillető általános forgalmi adó és jövedéki adó alóli,
e) az 1999. évi CXVI. törvénnyel kihirdetett, az  Észak-atlanti Szerződés alapján felállított nemzetközi katonai
parancsnokságok jogállásáról, Párizsban, 1952. augusztus 28-án készült Jegyzőkönyv I.  cikk b) vagy
c)  pontjának vagy XIV.  cikkének hatálya alá tartozó, vagy nemzetközi szerződésben nemzetközi katonai
parancsnokság jogállással felállított nemzetközi katonai szervezetet a  Magyar Köztársaság területén
szolgálati céllal tartózkodó külföldi fegyveres erők, valamint a  Magyar Köztársaság területén felállított
nemzetközi katonai parancsnokságok és állományuk nyilvántartásáról, valamint jogállásukhoz kapcsolódó
egyes rendelkezésekről szóló 2011. évi XXXIV. törvény (a  továbbiakban: Küfetv.) 14.  § (1)  bekezdésében
foglaltak szerint hivatalos céljára történő termékbeszerzés vagy szolgáltatások igénybevétele tekintetében
megillető általános forgalmi adó és jövedéki adó alóli,
az egyes, az  általános forgalmi adót és a  jövedéki adót érintő kiváltságok, kedvezmények és mentességek
érvényesítésének végrehajtásáról szóló 11/2010. (III. 31.) PM rendelet 3.  § (2)  bekezdésében meghatározott
mentességi státusz fennálltának igazolására irányuló eljárásokban.
(2) Nem terjed ki e  rendelet hatálya az  Észak-atlanti Szerződés Szervezetének tagállamai, valamint a  Békepartnerség
részes államai fegyveres erőinek a  Jöt. 13.  § (1)  bekezdés f )  pontja alapján a  Magyar Honvédség által saját
készletéből kiszolgált üzemanyagok és kenőanyagok adómentes kitárolásához kapcsolódó igazolási eljárásra.
2. § Az adómentességi igazolás kiállítására – a  jogosult e  rendeletben meghatározott kérelme alapján – a honvédelmi
szervezetek működésének az  államháztartás működési rendjétől eltérő szabályairól szóló 346/2009. (XII. 30.)
Korm. rendelet 2.  § (4)  bekezdés a) és c)  pontja szerinti, a  pénzügyi és számviteli feladatok központosított
végrehajtására kijelölt szervezet vezetője jogosult.
3. § (1) Az adómentességi igazolás kiállítása iránti kérelmet
a) az 1.  § (1)  bekezdés a)–c)  pontjában meghatározott esetben a  Magyarország területén szolgálati céllal
tartózkodó, és a  Küfetv. 4.  § (1)  bekezdése alapján nyilvántartásba vett külföldi fegyveres erő Küfetv. 4.  §
(3) bekezdés b) pontja szerinti vezetője,
b) az 1. § (1) bekezdés d) pontjában meghatározott esetben az adómentességre jogosult személy,
c) az 1.  § (1)  bekezdés e)  pontjában meghatározott esetben a  parancsnokság vagy nemzetközi katonai
szervezet vezetője
jogosult benyújtani. (2) Az adómentességi igazolás kiállítása iránti kérelem mintáját
a) az 1. § (1) bekezdés a)–c) és e) pontjában foglalt esetek tekintetében az 1. melléklet,
b) az 1. § (1) bekezdés d) pontjában foglalt eset tekintetében a 2. melléklet
tartalmazza.
(3) A kérelemhez – annak benyújtásakor – csatolni kell
a) az 1. § (1) bekezdés a)–c) pontja szerinti külföldi fegyveres erő esetében
aa) a Küfetv. 5. § (3) bekezdése szerinti igazolást és
ab) a kérelmet benyújtó vezető Küfetv. 5. § (1) bekezdés szerinti igazolványát,
b) az 1. § (1) bekezdés d) pontja szerinti esetben
ba) a fegyveres erő tagja tekintetében a Küfetv. 5. § (1) bekezdés szerinti igazolványt,
bb) a hozzátartozó tekintetében a Küfetv. 5. § (6) bekezdése szerinti kivonatot,
c) az 1. § (1) bekezdés e) pontja szerinti esetben
ca) a Küfetv. 5. § (4) bekezdése szerinti igazolást és
cb) a kérelmet benyújtó vezető Küfetv. 5. § (1) bekezdés szerinti igazolványát.
(4) A  kérelmet az  arra jogosult az  adómentességi igazolás kiállítására jogosult szervezet hivatali helyiségében,
a szervezet által meghatározott ügyfélfogadási időben és helyen
a) személyesen,
b) meghatalmazott képviselője útján,
c) a Magyar Honvédség futárszolgálatán keresztül, vagy
d) a küldő állam magyarországi diplomáciai képviselete útján
nyújthatja be.
4. § Az adómentességi igazolást – az  adómentességre való jogosultság fennálltának megállapítása esetén – az  állami
adóhatóság által e célra rendszeresített formanyomtatványon kell kiállítani, kivéve, ha az Európai Unió kötelező jogi
aktusa ettől eltérően rendelkezik.
5. § Ez a rendelet a kihirdetését követő 15. napon lép hatályba.
Dr. Hende Csaba s. k.,
 honvédelmi miniszter


text:
157/2013. (IV. 3.) KE határozata bírói kinevezésről.
Az Alaptörvény 9. cikk (3) bekezdés k) pontja, valamint a bírák jogállásáról és javadalmazásáról szóló 2011. évi
CLXII. törvény 3. § (2) bekezdése alapján – az Országos Bírósági Hivatal elnökének javaslatára – dr. Babayné dr. Hauk
Hedviget 2013. április 1. napjától határozatlan időtartamra bíróvá kinevezem.
Budapest, 2013. március 26. Áder János s. k.,
köztársasági elnök